**บทที่ 3**

**วิธีดำเนินการวิจัย**

 การวิจัยเรื่อง รูปแบบนโยบายประชารัฐกับการพัฒนาท้องถิ่นในจังหวัดชุมพร ครั้งนี้ผู้วิจัยได้ศึกษาค้นคว้า รวบรวมแนวคิดทฤษฎีต่างจากเอกสาร ตำรา วารสาร สิ่งพิมพ์และงานวิจัยที่เกี่ยวข้องเพื่อนำมากำหนดขอบเขตการวิจัยและแผนการวิจัยผู้วิจัยใช้การวิจัยแบบผสม (Mixed Method Research) คือใช้การวิจัยเชิงปริมาณ (Quantitative Research) และการวิจัยเชิงคุณภาพ (Qualitative Research) โดยทำการวิจัยเชิงปริมาณก่อน จากนั้นจึงทำการวิจัยเชิงคุณภาพเพื่อหาปัจจัยที่มีอิทธิพลในการสร้างรูปแบบ

**การวิจัยระยะที่ 1 เพื่อศึกษาปัจจัยที่ส่งผลต่อรูปแบบนโยบายประชารัฐกับการพัฒนาท้องถิ่นในจังหวัดชุมพร เป็นการวิจัยเชิงปริมาณ**

 **1. ประชากรและกลุ่มตัวอย่างในการวิจัย**

 1.1 ประชากรได้แก่ผู้บริหารท้องถิ่น จำนวน 300 คน ข้าราชการและพนักงานจ้าง จำนวน 4,669 คน สมาชิกสภาองค์กรปกครองส่วนท้องถิ่น จำนวน 1,527 คน ประชาชนผู้เป็นหัวหน้าครัวเรือน จำนวน 224,100 คน รวมทั้งหมดจำนวน 230,596 คน (สำนักงานท้องถิ่นจังหวัดชุมพร, ณ วันที่ 1 ตุลาคม 2559)

 1.2 กลุ่มตัวอย่าง ได้แก่ ผู้บริหารท้องถิ่น จำนวน 300 คน ข้าราชการและพนักงานจ้าง จำนวน 4,669 คน สมาชิกสภาองค์กรปกครองส่วนท้องถิ่น จำนวน 1,527 คน ประชาชนผู้เป็นหัวหน้าครัวเรือน จำนวน 224,100 คน รวมทั้งหมดจำนวน 230,596 คน (สำนักงานท้องถิ่นจังหวัดชุมพร ณ วันที่ 1 ตุลาคม 2559)คำนวณขนาดกลุ่มตัวอย่างตามสูตรของ Yamane (1973, p. 727) ได้ขนาดกลุ่มตัวอย่าง จำนวน 400 คน โดยใช้สูตร

n = *N*

*(3-1)*

1+ *N*e2

 n คือ ขนาดของกลุ่มตัวอย่างที่ต้องการ

 N คือ ขนาดประชากรทั้งหมด

 e คือ ความคลาดเคลื่อนของการสุ่มตัวอย่างที่ยอมรับได้ (0.05)

 n =  *N*

1+ *N*e2

 n = 230,596

2

1+230,596 (0.05)

 = 230,596

1+230,596 (0.0025)

 = 230,596

1+577.4900

 = 230,596

577.4900

 N = 399.3073

 = 400 คน

 จากการคำนวณขนาดกลุ่มตัวอย่างตามสูตรของ Yamane (1973, p. 727) ได้จำนวนกลุ่มตัวอย่าง 399.3073 ตัวอย่าง เพื่อความสะดวกจึงปัดให้เป็นจำนวนเต็ม 400ตัวอย่าง ทั้งนี้ผู้ วิจัยได้กระจายขนาดกลุ่มตัวอย่างไปยังกลุ่มตัวอย่างแต่ละประเภท ดังนี้

 กลุ่มตัวอย่างแต่ละประเภท = จำนวน ×400

 230,596

 รายละเอียดปรากฏดังตารางที่ 3.1

**ตารางที่ 3.1**

*จำนวนประชากรแยกตามประเภท*

|  |  |  |  |  |
| --- | --- | --- | --- | --- |
| ที่ | อำเภอ | จำนวนประชากร | รวม | กลุ่มตัวอย่าง |
| ผู้บริหารท้องถิ่น | ข้าราชการและพนักงานจ้าง | สจ./สท./ส. อบต. | ประชาชนผู้เป็นหัวหน้าครัวเรือน |
| 1 | อำเภอเมือง | 89 | 1,964 | 317 | 52,169 | 54,539 | 95 |
| 2 | อำเภอท่าแซะ | 40 | 537 | 256 | 39,455 | 40,288 | 70 |
| 3 | อำเภอปะทิว | 42 | 439 | 160 | 22,475 | 23,116 | 40 |
| 4 | อำเภอสวี | 37 | 425 | 234 | 33,712 | 34,408 | 60 |
| 5 | อำเภอทุ่งตะโก | 37 | 178 | 66 | 14,062 | 14,343 | 25 |
| 6 | อำเภอหลังสวน | 27 | 754 | 286 | 34,224 | 35,291 | 61 |
| 7 | อำเภอพะโต๊ะ | 11 | 150 | 100 | 14,258 | 14,519 | 25 |
| 8 | อำเภอละแม | 17 | 222 | 108 | 13,745 | 14,092 | 24 |
|  | รวม | 300 | 4,669 | 1,527 | 224,100 | 230,596 | 400 |

*หมายเหตุ.* ปรับปรุงจาก จำนวนประชากรแยกตามประเภทดัดแปลง, โดย สำนักงานส่งเสริมการปกครองท้องถิ่นจังหวัดชุมพร, 2559, ชุมพร : ผู้แต่ง.

 เมื่อทราบประชากรและกลุ่มตัวอย่างงแต่ละอำเภอแล้วผู้วิจัยใช้วิธีการสุ่มตัวอย่าง มีขั้นตอนดังต่อไปนี้

 1. แบ่งตามชั้นภูมิ โดยแบ่งเป็นอำเภอ (ทุกอำเภอ) และเลือกตัวแทนทุกอำเภอหลังจากนั้นจึงดำเนินการขั้นที่ 2

 3. ผู้วิจัยใช้การจับสลากโดยรวบรวมรายชื่อของกลุ่มตัวอย่างจนครบตามจำนวนที่ต้องการตามตารางที่ 1 มาเป็นกลุ่มตัวอย่าง ซึ่งเนื่องจากจำนวนประชากรเมื่อเทียบบัญญัติไตรยางค์ แล้วทำให้ค่าวิเคราะห์ทางสถิติเกิดความคลาดเคลื่อนหรือเบี่ยงเบน เนื่องจากประชาชนผู้เป็นหัวหน้าครัวเรือนมีจำนวนมาก เพื่อให้เกิดความกระจายของข้อมูลและค่าทางสถิติดังนั้นจึงนำกลุ่มประชากรจัดเป็น 2 กลุ่มขนาดกลุ่มตัวอย่างกลุ่มละ 50 เปอร์เซ็นต์ คือ กลุ่มที่ 1 จำนวน 200คน ได้แก่ ผู้บริหารท้องถิ่น ข้าราชการและพนักงานจ้างสมาชิกสภาองค์กรปกครองส่วนท้องถิ่นและ กลุ่มที่ 2 จำนวน 200 คน ได้แก่ ประชาชนผู้เป็นหัวหน้าครัวเรือนแล้วจึงดำเนินการหาสัดส่วนของประชากรและกลุ่มตัวอย่างในแต่ละกลุ่ม สามารถแสดงเป็นตารางได้ ดังนี้

**ตารางที่ 3.2**

*จำนวนประชากรและกลุ่มตัวอย่างแยกตามประเภท*

|  |  |  |  |
| --- | --- | --- | --- |
| ที่ | ประเภท | ประชากร | กลุ่มตัวอย่าง |
| กลุ่มที่ 1 จำนวน 200คน |
| 1 | ผู้บริหารท้องถิ่น | 300 | 10 |
| 2 | ข้าราชการและพนักงานจ้าง | 4,669 | 143 |
| 3 | สมาชิกสภาองค์กรปกครองส่วนท้องถิ่น | 1,527 | 47 |
|  | รวม | 6,496 | 200 |
| กลุ่มที่ 2 จำนวน 200คน |
|  | ประชาชนผู้เป็นหัวหน้าครัวเรือน | 224,100 | 200 |
|  | รวมทั้งหมด | 230,596 | 400 |

3. การสุ่มตัวอย่างแบบระบบ ผู้วิจัยจะจัดทำบัญชีประชากร เรียงลำดับตามพยัญชนะชื่อ โดยแต่ละบัญชีจะเรียงลำดับประชากรตามหลักการเรียงอักษรพยัญชนะไทยของราชบัณฑิตสถาน พ.ศ. 2546 โดยเรียงตั้งแต่ 1 ถึง N ต่อมาคิดค่าช่วงสุ่ม (Sampling Interval) หรือ k โดยสูตร k = N/n แล้วเลือกจุดสุ่มเริ่มต้น (Random Start หรือ R) ที่อยู่ระหว่าง 1 ถึง k หลังจากนั้นจะเริ่มสุ่มตัวอย่างจากหน่วยตัวอย่างที่ประกอบด้วย R, R+k, R+2k… ไปจนครบจำนวน แต่ในกรณีที่ N หาร n ไม่ลงตัว ผู้วิจัยใช้จุดทศนิยม 4 ตำแหน่ง ถ้า k เป็นตัวเลขที่มีจุดทศนิยม จะเลือกตัวอย่างเป็นจำนวนเต็มโดยมีการปัดเศษทศนิยมตามหลักคณิตศาสตร์สากลนิยม

 **2. เครื่องมือที่ใช้ในการวิจัย**

 2.1 ลักษณะของเครื่องมือ

 ลักษณะของเครื่องมือคือ แบบสอบถาม(Questionnaire) การวิจัยครั้งนี้เป็นการวิจัยเชิงปริมาณซึ่งผู้วิจัยได้สร้างและพัฒนาจากแบบสอบถามของนักวิชาการใช้แบบสอบถามเป็นเครื่องมือในการวิจัย โดยแบ่งแบบสอบถามออกเป็น 4 ตอน ดังนี้

 ตอนที่ 1ข้อมูลทั่วไปของผู้ตอบแบบสอบถามเป็นแบบชนิดเลือกตอบ (Check List) ประกอบด้วย 1) เพศ 2) สถานภาพการสมรส3)อายุ 4) ระดับการศึกษา 5) ประสบการณ์ทำงาน

 ตอนที่ 2 แบบสอบถามเกี่ยวกับยุทธศาสตร์ของนโยบายประชารัฐ เป็นแบบสอบถามชนิดมาตราส่วนแบบประมาณค่าตามวิธีการของ Likerts มี 5 ระดับ คือ มากที่สุด มาก ปานกลางน้อยและน้อยที่สุด (บุญชม ศรีสะอาด, 2553, น. 121) ประกอบด้วยข้อคำถามตามลำดับที่นำมาศึกษาจำนวน 7 ด้าน ได้แก่ 1) ด้านการให้หลักประกันสิทธิเสรีภาพ 2) ด้านการจัดการแก้ไขความขัดแย้งในสังคมด้วยสันติวิธี 3) ด้านการสร้างเสริมสมรรถนะของประชาชนและพลังทางสังคม 4) ด้านการสร้างภาคีเพื่อการพัฒนา 5) ด้านการปรับดุลยภาพการมีส่วนร่วมในการพัฒนา 6) ด้านการส่งเสริมท้องถิ่นให้มีส่วนร่วมในการพัฒนาและ 7) ด้านการเสริมสร้างศักยภาพขององค์กรพัฒนาเอกชนและองค์กรประชาชน

 ตอนที่ 3 แบบสอบถามเกี่ยวกับการพัฒนาท้องถิ่นในจังหวัดชุมพรเป็นแบบสอบถามชนิดมาตราส่วนแบบประมาณค่าตามวิธีการของ Likerts มี 5 ระดับ คือ มากที่สุด มาก ปานกลางน้อยและน้อยที่สุด (บุญชม ศรีสะอาด, 2553, น. 121) ประกอบด้วยข้อคำถามตามลำดับที่นำมาศึกษารูปแบบนโยบายประชารัฐจำนวน 5 ด้าน ประกอบด้วย 1) การสนับสนุนศักยภาพและโอกาสการพัฒนาของคน 2) การพัฒนาสภาพแวดล้อมทางสังคม 3) การเสริมสร้างศักยภาพการพัฒนาของภูมิภาคและชนบท 4) การพัฒนาสมรรถนะและประสิทธิภาพของระบบเศรษฐกิจและ 5) การจัดการทรัพยากรธรรมชาติและสิ่งแวดล้อม

 ตอนที่ 4 แบบสอบถามเกี่ยวกับข้อเสนอแนะเพิ่มเติมรูปแบบนโยบายประชารัฐกับการพัฒนาท้องถิ่นในจังหวัดชุมพรเป็นแบบสอบถามชนิดปลายเปิด (Open End )

 2.2 ขั้นตอนการสร้างเครื่องมือผู้วิจัยกำหนดขั้นตอนการสร้างเครื่องมือ ดังนี้

 2.2.1 ศึกษาแนวคิด ทฤษฎี เอกสารและงานวิจัยที่เกี่ยวข้องกับนโยบายประชารัฐการพัฒนาองค์การบริหารส่วนตำบลการบริหาร รวมทั้งแนวคิดทฤษฏีที่เกี่ยวข้องกับเรื่องที่ศึกษา

 2.2.2 กำหนดขอบเขตของคำถามให้ครอบคลุมกรอบแนวคิดวัตถุประสงค์และองค์ประกอบที่ทำให้ทราบถึงรูปแบบนโยบายประชารัฐกับการพัฒนาท้องถิ่นในจังหวัดชุมพรแล้วนำมาเป็นข้อมูลในการสร้างแบบสอบถาม

 2.2.3 สร้างแบบสอบถามฉบับร่าง

 2.2.4 นำร่างแบบสอบถามเสนอคณะกรรมการที่ปรึกษาวิทยานิพนธ์เพื่อตรวจสอบ แก้ไขและเสนอแนะเพื่อปรับปรุงแบบสอบถาม

 2.2.5 ปรับปรุงแบบสอบถามตามคำเสนอแนะของคณะกรรมการที่ปรึกษาวิทยานิพนธ์

 2.3 การหาความเที่ยงตรงของเครื่องมือ

 นำแบบสอบที่ปรับปรุงแล้วเสนอผู้เชี่ยวชาญให้พิจารณา และทำการตรวจสอบความเที่ยงตรงด้านเนื้อหา ภาษา และการวัดผลประเมินผล โดยวิธีพิจารณาความสอดคล้องระหว่างข้อคำถามกับวัตถุประสงค์ โดยการหาค่าดัชนีความสอดคล้อง (Index of Item-Objective Congruence หรือ IOC) โดยกำหนดคะแนนดังนี้ (ไพศาล วรคำ, 2559, น. 266 - 270)

 +1 เมื่อแน่ใจว่าข้อคำถามสอดคล้องกับวัตถุประสงค์
 0 เมื่อไม่แน่ใจว่าข้อคำถามสอดคล้องกับวัตถุประสงค์
 -1 เมื่อแน่ใจว่าข้อคำถามไม่สอดคล้องกับวัตถุประสงค์

 ผู้เชี่ยวชาญ จำนวน 3ท่าน ประกอบด้วย

 1. ดร.กานต์ เสกขุนทด วุฒิการศึกษา ปรัชญาดุษฎีบัณฑิต สาขารัฐประศาสนศาสตร์อาจารย์ประจำหลักสูตรรัฐประศาสนศาสตรมหาบัณฑิต สาขาวิชารัฐประศาสนศาสตร์ มหาวิทยาลัยราชภัฎราชนครินทรค์

 2. รศ.ดร.ประสพสุข ฤทธิเดช วุฒิการศึกษา ปรัชญาดุษฎีบัณฑิต สาขาวิชาไทยศึกษา อาจารย์ประจำหลักสูตรครุศาสตรบัณฑิต สาขาวิชาภาษาไทย คณะครุศาสตร์ มหาวิทยาลัยราชภัฏมหาสารคาม

 3. ดร.ศิวะทัศน์ สุขสุวรรณ วุฒิการศึกษา ศึกษาศาสตรดุษฎีบัณฑิต สาขาวิจัยและประเมินผลการศึกษา ผู้อำนวยการโรงเรียนบ้านหนองบก อำเภอหนองพอก จังหวัดร้อยเอ็ด

 2.4 การหาคุณภาพเครื่องมือ

 2.4.1 นำแบบสอบถามให้ผู้เชี่ยวชาญประเมินแล้วให้นำข้อคำถามที่มีค่า IOCตั้งแต่ .50 ขึ้นไปไปสร้างเป็นแบบสอบถาม นำไปทดลองใช้ (Try Out) กับผู้บริหารท้องถิ่นข้าราชการและพนักงานจ้าง สมาชิกสภาองค์กรปกครองส่วนท้องถิ่นและประชาชนผู้เป็นหัวหน้าครัวเรือนที่ไม่ใช่กลุ่มตัวอย่าง รวมทั้งสิ้น40 คน

 2.4.2 นำแบบสอบถามหาค่าอำนาจจำแนก (rxy) ด้วยวิธีหาค่าสัมประสิทธิ์สัมพันธ์อย่างง่ายรายข้อและโดยรวมทุกข้อ (Item-Total Correlation) ได้ค่าอำนาจจำแนกระหว่าง0.20 -1.00 และหาค่าความเชื่อมั่นของแบบสอบถามทั้งฉบับ(Reliability) โดยใช้การวิเคราะห์ค่าสัมประสิทธิ์แอลฟา (Alpha Coefficient) ตามวิธีการของ Cronbach (บุญชม ศรีสะอาด, 2553, น. 102) โดยได้ค่าความเชื่อมั่นทั้งฉบับเท่ากับ .949

 **3. การเก็บรวบรวมข้อมูล**

 การวิจัยครั้งนี้ผู้วิจัยได้ออกแบบวิธีการเก็บข้อมูลที่มีความหลากหลายเพื่อให้ได้ผลการวิจัยที่สมบูรณ์และมีความน่าเชื่อถือในระดับสูง โดยมีวิธีการเก็บรวบรวมข้อมูล ดังนี้

 3.1 ขอหนังสือรับรองและแนะนำตัวผู้วิจัยจากคณะรัฐศาสตร์และรัฐประศาสนศาสตร์มหาวิทยาลัยราชภัฎมหาสารคาม ถึงนายกองค์กรปกครองส่วนท้องถิ่นในจังหวัดชุมพรทั้ง 51 แห่ง เพื่อขออนุญาตและความร่วมมือเก็บรวบรวมข้อมูลกับกลุ่มตัวอย่าง

 3.2 ผู้วิจัยแต่งตั้งผู้ช่วยผู้วิจัย อำเภอละ 1 คน เพื่อเก็บรวบรวมข้อมูลกับกลุ่มตัวอย่างโดยผู้วิจัยจะชี้แจงวิธีการและขั้นตอนให้กับผู้ช่วยผู้วิจัย ก่อนลงมือเก็บข้อมูล

 3.3 ดำเนินการเก็บรวบรวมข้อมูลให้ครบจำนวน 400 คน

 **4. ขั้นตอนการวิเคราะห์ข้อมูล**

 วิเคราะห์ข้อมูลด้วยโปรแกรมคอมพิวเตอร์สำเร็จรูป โดยดำเนินการตามขั้นตอน ดังนี้

 4.1 ตรวจสอบความสมบูรณ์ และความถูกต้อง

 4.2 ลงรหัสตามแบบการลงรหัส (Coding Form)

 4.3 กำหนดเกณฑ์การวัดแบบมาตราส่วนประมาณค่า (Ratting Scale) 5 ระดับ ตามวิธีการของ Likert (ดัดแปลงจากบุญชม ศรีสะอาด, 2553, น. 93 - 95) ดังนี้

 5 หมายถึง มากที่สุด

 4 หมายถึง มาก

 3 หมายถึง ปานกลาง

 2 หมายถึง น้อย

 1 หมายถึง น้อยที่สุด

 4.4 นำแบบสอบถามที่ลงคะแนนเรียบร้อยแล้วไปประมวลผลและวิเคราะห์ข้อมูลด้วยเครื่องคอมพิวเตอร์

 4.5 วิเคราะห์หาระดับนโยบายประชารัฐกับการพัฒนาองค์การบริหารส่วนตำบลในจังหวัดชุมพรโดยใช้ ค่าเฉลี่ย(Mean) และค่าส่วนเบี่ยงเบนมาตรฐาน (Standard Deviation)

 จากเกณฑ์การแบ่งช่วงชั้นคะแนนจากจำนวนระดับชั้นเท่ากับ5 ชั้น (คะแนนจาก 1 ถึง 5) คำนวณได้จากสูตร นี้

 = คะแนนสูงสุด-คะแนนต่ำสุด

 จำนวนระดับชั้น

 = 5 - 1

 5

 = 0.8

 ฉะนั้นในแต่ละช่องคะแนนของระดับชั้น จะเท่ากับ 0.8คิดเป็นเกณฑ์การแบ่งช่วงคะแนนในแต่ละระดับชั้น จากเกณฑ์ดังกล่าว ผู้วิจัยได้กำหนดการแปลความหมาย ดังนี้

 ระดับคะแนน 4.21-5.00 หมายถึง ระดับความคิดเห็นอยู่ในระดับมากที่สุด

 ระดับคะแนน 3.41-4.20 หมายถึง ระดับความคิดเห็นอยู่ในระดับมาก

 ระดับคะแนน 2.61-3.40 หมายถึง ระดับความคิดเห็นอยู่ในระดับปานกลาง

 ระดับคะแนน 1.81-2.60 หมายถึง ระดับความคิดเห็นอยู่ในระดับน้อย

 ระดับคะแนน 1.00 - 1.80 หมายถึง ระดับความคิดเห็นอยู่ในระดับน้อยที่สุด

 4.6 วิเคราะห์ความสัมพันธ์ระหว่างปัจจัยที่ส่งผลต่อนโยบายประชารัฐกับการพัฒนาท้อง – ถิ่นในจังหวัดชุมพรโดยการหาค่าสัมประสิทธิ์สหสัมพันธ์อย่างง่ายของ Pearson Product Moment Correlation โดยเกณฑ์การบอกระดับหรือขนาดของความสัมพันธ์จะใช้ตัวเลขของค่าสัมประสิทธิ์สหสัมพันธ์ (Hinkle, 1998, p. 118) เมื่อ

 +1 ความสัมพันธ์ไปในทิศทางเดียวกัน

 -1 ความสัมพันธ์ไปในทิศทางตรงกันข้าม

 0 ไม่มีความสัมพันธ์กัน

 เกณฑ์การแบ่งช่วงคะแนนในแต่ละระดับชั้นจากเกณฑ์ดังกล่าว ผู้วิจัยได้กำหนดการแปลความหมาย ดังนี้

**ตารางที่3.3**

*ค่าระดับของความสัมพันธ์*

|  |  |
| --- | --- |
| ค่า xy |  ระดับของความสัมพันธ์ |
| .90 - 1.00 | มีความสัมพันธ์กันสูงมาก |
| .70 - .90 | มีความสัมพันธ์กันในระดับสูง |
| .50 - .70 | มีความสัมพันธ์กันในระดับปานกลาง |
| .30 - .50 | มีความสัมพันธ์กันในระดับต่ำ |
| .00 - .30 | มีความสัมพันธ์กันในระดับต่ำมาก |

 4.7 วิเคราะห์ปัจจัยที่ส่งผลต่อนโยบายประชารัฐกับการพัฒนาท้องถิ่นในจังหวัดชุมพรโดยใช้สถิติการวิเคราะห์การถดถอยพหุคูณเชิงเส้นตรง (Multiple Linear Regression Analysis) โดยวิธี Stepwise อย่างมีนัยสำคัญทางสถิติที่ระดับ .05

 **5. สถิติที่ใช้ในการวิเคราะห์ข้อมูล**

 5.1 สถิติที่ใช้ในการวิเคราะห์คุณภาพของเครื่องมือ โดยใช้วิธีหาค่าความเชื่อมั่นจากค่าสัมประสิทธิ์แอลฟ่า (Alpha Coefficient) ตามวิธีของ Cronbach

 5.2 สถิติที่ใช้ในการวิเคราะห์ข้อมูลทั่วไปของผู้ตอบแบบสอบถาม ได้แก่ ค่าความถี่ (Frequency) และค่าร้อยละ (Percentage)

 5.3 สถิติที่ใช้วิเคราะห์ระดับนโยบายประชารัฐกับการพัฒนาท้องถิ่นในจังหวัดชุมพรได้แก่ ค่าเฉลี่ย (Mean) และค่าส่วนเบี่ยงเบนมาตรฐาน (Standard Deviation)

 5.4 สถิติที่ใช้ทดสอบสมมุติฐานได้แก่ สัมประสิทธิ์สหสัมพันธ์แบบ Pearson’s Product Moment Correlation Coefficient อย่างมีนัยสำคัญทางสถิติ ที่ระดับ .05 และการวิเคราะห์การถดถอยพหุคูณเชิงเส้นตรง (Multiple Linear Regression Analysis) โดยวิธี Stepwise อย่างมีนัยสำคัญทางสถิติที่ระดับ.05

**การวิจัยระยะที่ 2 เพื่อสร้างรูปแบบนโยบายประชารัฐกับการพัฒนาท้องถิ่นในจังหวัดชุมพรโดยการวิจัยเชิงคุณภาพ**

 **1. กลุ่มตัวอย่างการสัมภาษณ์**

 นำผลการวิจัยเชิงปริมาณมาสรุปผลเพื่อนำไปสู่การสัมภาษณ์กับกลุ่มเป้าหมายต่อไปประชากรที่ใช้ในการสัมภาษณ์ได้แก่ บุคคลที่มีส่วนเกี่ยวข้องในการนำนโยบายประชารัฐกับการพัฒนาท้องถิ่นในจังหวัดชุมพรโดยเลือกกลุ่มตัวอย่างแบบเจาะจง แบ่งเป็นทั้งหมด 6 กลุ่ม ๆ ละ 3 คน รวมทั้งหมดจำนวน 18 คน ได้แก่

 1.1 ผู้แทนจากผู้บริหารท้องถิ่น จำนวน 3 คน

 1.2 ผู้แทนข้าราชการและพนักงานจ้างส่วนท้องถิ่น จำนวน 3คน

 1.3 ผู้แทนฝ่ายการเมืองขององค์กรปกครองส่วนท้องถิ่น จำนวน 3 คน

 1.4 ผู้แทนประชาชนผู้เป็นหัวหน้าครัวเรือน จำนวน 3 คน

 1.5 ผู้แทนท้องถิ่นอำเภอ จำนวน 3 คน

 1.6 ผู้แทนนายอำเภอ จำนวน 3 คน

 **2. กลุ่มตัวอย่างประชุมกลุ่มย่อย (Focus Group)**

 เพื่อทำการยืนยันผลการวิจัยในระยะที่ 1 และ 2 ผู้วิจัยดำเนินการรวบรวมผลการวิจัยในส่วนของงานวิจัยเชิงปริมาณและงานวิจัยเชิงคุณภาพโดยการสัมภาษณ์แล้วนำมาสังเคราะห์เพื่อกำหนดประเด็นการจัดประชุมกลุ่มย่อย (Focus Group) ดังนี้

 2.1 นำผลการวิจัยเชิงปริมาณและคุณภาพจากการสัมภาษณ์ที่สังเคราะห์เป็นรูปแบบเบื้องต้นมาพบที่ปรึกษาและดำเนินการวางแผนร่วมกันในการสร้างรูปแบบเพื่อนำไป Focus Group

 2.2 ประสานงานผู้ที่เกี่ยวข้องของทุกฝ่ายตามที่ได้วางแผนในเรื่อง วัน เวลา และสถานที่อย่างไม่เป็นทางการ

 2.3 ขอหนังสือเชิญประชุมกลุ่มย่อยเพื่อเรียนเชิญกลุ่มFocus Group และอาจารย์ที่ปรึกษาร่วมกิจกรรม Focus Group ประชากรที่ใช้ในการ Focus Group ได้แก่บุคคลที่มีส่วนเกี่ยวข้องในการนำนโยบายประชารัฐไปการพัฒนาท้องถิ่นในจังหวัดชุมพรโดยเลือกกลุ่มตัวอย่างแบบเจาะจง แบ่งเป็นทั้งหมด 3 กลุ่ม ๆ ละ 6 คน รวมทั้งหมดจำนวน 18 คน ได้แก่ 1) ผู้แทนจากผู้บริหารท้องถิ่นจำนวน 3คน จำแนกเป็น ผู้บริหารองค์การส่วนจังหวัดชุมพร จำนวน 1 คน ผู้บริหารเทศบาล จำนวน 1 คน และผู้บริหารองค์การบริหารส่วนตำบล จำนวน 1 คน 2) ผู้แทนข้าราชการและพนักงานจ้าง จำนวน 3 คน จำแนกเป็นข้าราชการในสังกัดองค์การส่วนจังหวัดชุมพร จำนวน 1 คน ข้าราชการในสังกัดเทศบาล จำนวน 1 คน และข้าราชการในสังกัดองค์การบริหารส่วนตำบล จำนวน 1 คน 3) ผู้แทนสมาชิกสภาองค์กรปกครองส่วนท้องถิ่น จำนวน 3 คน โดยเลือกจากจำแนกเป็น สมาชิกสภาองค์การส่วนจังหวัดชุมพร สมาชิกสภาเทศบาลสมาชิกสภาองค์การบริหารส่วนตำบล 4) ผู้แทนประชาชน จำนวน3คน โดยเลือกมีบทบาทในการบริหารร่วมกับองค์กรปกครองส่วนท้องถิ่นหรือได้รับรางวัลหรือมีผลงานเป็นประจักษ์ 5) ผู้แทนท้องถิ่นอำเภอ จำนวน 3 คนโดยเลือกจากขนาดของอำเภอ คืออำเภอขนาดใหญ่ จำนวน 1 คน อำเภอขนาดกลาง จำนวน 1 คน และอำเภอขนาดเล็ก จำนวน 1 คน 6) ผู้แทนนายอำเภอจำนวน 3 คนโดยเลือกจากขนาดของอำเภอ คืออำเภอขนาดใหญ่ จำนวน 1 คน อำเภอขนาดกลาง จำนวน 1 คน และอำเภอขนาดเล็ก จำนวน 1 คน 4) ดำเนินการจัด Focus Group ในวัน เวลาที่กำหนดขึ้น 5) สังเคราะห์ผลการ Focus Group เป็นรูปแบบเพื่อนำไปยืนยันผลการวิจัย

 โดยประชากรที่ใช้ในการสัมภาษณ์และการจัดประชุมกลุ่มย่อย (Focus Group)จะเป็นประชากรกลุ่มเดียวกันแต่ไม่ใช่ประชากรบุคคลเดียวกัน

 **3. เครื่องมือที่ใช้ในการวิจัย**

3.1 ลักษณะของเครื่องมือ

ใช้การสัมภาษณ์เชิงลึกแบบมีโครงสร้าง (Structure Indept Interview) เพื่อถามเกี่ยวกับนโยบายประชารัฐกับการพัฒนาองค์การบริหารส่วนตำบลในจังหวัดชุมพรโดยแบ่ง 2 ตอนดังนี้

 ตอนที่ 1 ข้อมูลทั่วไปของผู้ให้สัมภาษณ์

 ตอนที่ 2 ข้อมูลแนวทางการปฏิบัตินโยบายประชารัฐกับการพัฒนาองค์การบริหารส่วนตำบลในจังหวัดชุมพร

 3.2 การสร้างเครื่องมือ

การสร้างเครื่องมือที่เป็นข้อคำถามที่ใช้ในการสัมภาษณ์ (Interview) มีขั้นตอนการสร้าง ดังนี้ 1) นำผลการวิจัยเชิงปริมาณที่ได้จากการวิจัยระยะที่ 1 ประกอบด้วย ผู้บริหารท้องถิ่นข้าราชการและพนักงานจ้าง สมาชิกสภาองค์กรปกครองส่วนท้องถิ่น ประชาชนผู้เป็นหัวหน้าครัวเรือน มาสังเคราะห์แล้วมาสรุปผลการวิจัย 2) ร่างข้อคำถามที่จะใช้ในการสัมภาษณ์ จากนั้นนำเสนออาจารย์ที่ปรึกษาวิทยานิพนธ์ เพื่อพิจารณาชี้แนะปรับปรุงหรือแก้ไข 3) ปรับปรุงแก้ไขแบบสัมภาษณ์และเสนอต่ออาจารย์ที่ปรึกษาวิทยานิพนธ์ พิจารณาความสมบูรณ์ 4) นำไปทดลองสัมภาษณ์กับ1ผู้แทนจากผู้บริหารท้องถิ่น ผู้แทนข้าราชการและพนักงานจ้างส่วนท้องถิ่น ผู้แทนฝ่ายการเมืองขององค์กรปกครองส่วนท้องถิ่นผู้แทนประชาชนผู้เป็นหัวหน้าครัวเรือน ผู้แทนท้องถิ่นอำเภอผู้แทนนายอำเภอ

ที่ไม่ใช่กลุ่มตัวอย่าง 5) นำแบบสัมภาษณ์มาปรับปรุงแก้ไขให้ถูกต้องสมบูรณ์และนำไปใช้เก็บรวบรวมข้อมูล

 **4. การเก็บรวบรวมข้อมูล**

 การวิจัยครั้งนี้เป็นการวิจัยเชิงคุณภาพผู้วิจัยได้ออกแบบวิธีการเก็บข้อมูลที่มีความหลากหลายเพื่อให้ได้ผลการวิจัยที่สมบูรณ์และมีความน่าเชื่อถือในระดับสูง โดยการสัมภาษณ์ ผู้วิจัยกำหนดขั้นตอนการเก็บรวบรวมข้อมูล ดังนี้

 4.1 ขั้นเตรียมการสัมภาษณ์ 1) ศึกษาประเด็นคำถามที่ใช้ในการสัมภาษณ์โดยคัดเลือกปัจจัยที่มีผลต่อต่อนโยบายประชารัฐกับการพัฒนาท้องถิ่นในจังหวัดชุมพรโดยจะปรากฏในการวิจัยเชิงปริมาณ 2) นัดหมายวัน เวลาที่จะสัมภาษณ์กลุ่มตัวอย่าง 3) เตรียมเครื่องบันทึกเสียงสมุดจดบันทึกและอุปกรณ์ต่าง ๆ ให้พร้อมก่อนดำเนินการสัมภาษณ์

 4.2 ขั้นดำเนินการสัมภาษณ์ 1) ก่อนการสัมภาษณ์ผู้วิจัยจะแลกเปลี่ยนความคิดเห็นเพื่อสร้างความเป็นกันเอง แจ้งวัตถุประสงค์ของการสัมภาษณ์ และขออนุญาตใช้เครื่องบันทึกเสียงในขณะสัมภาษณ์ หากผู้ให้สัมภาษณ์ไม่ประสงค์จะให้บันทึกเสียงในช่วงใดผู้วิจัยจะไม่บันทึก รวมทั้งการเก็บข้อมูลเป็นความลับ 2) เริ่มดำเนินการสัมภาษณ์โดยใช้วิธีการสนทนาเรียงตามลำดับของข้อคำถามในแบบสัมภาษณ์ โดยการเชื่อมโยงคำตอบให้ตรงตามประเด็นที่ต้องการจนครบทุกประเด็น

 4.3 ขั้นตอนหลังการสัมภาษณ์

 ใช้เวลาหลังการสัมภาษณ์จดรายละเอียดเกี่ยวกับสิ่งที่ได้บันทึกในขณะสัมภาษณ์ ข้อสังเกตต่าง ๆ ที่ได้จากการสัมภาษณ์การให้ข้อมูล

 **5. การวิเคราะห์ข้อมูล**

 ผู้วิจัยนำข้อมูลที่ได้จากการจดบันทึกการสัมภาษณ์กลุ่มเป้าหมายมาตรวจสอบความสมบูรณ์ของข้อมูลใช้วิธีการวิเคราะห์แบบอุปนัย (Inductive Analysis) โดยกำหนดขั้นตอนการวิเคราะห์ ดังนี้

 5.1 นำข้อมูลที่ได้มาเรียบเรียงในรูปแบบของข้อความโดยการจัดกลุ่มประเด็น (Grouping)

 5.2 ทำการวิเคราะห์ตามประเด็นของข้อมูล โดยการอธิบายความ (Explanation) และการตีความข้อมูล (Interpretation) ที่ได้โดยเชื่อมโยงกับทฤษฎีที่นำมาใช้ในการวิเคราะห์

 5.3 อภิปรายผลพร้อมพรรณนาความ (Description) ข้อมูลตามทฤษฎีและปรากฏการณ์เพื่อสร้างข้อสรุปและข้อเสนอแนะ

 **6. การดำเนินการประชุมกลุ่มย่อย (Focus Group)**

 6.1 นำผลการวิจัยเชิงปริมาณและคุณภาพที่สังเคราะห์เป็นรูปแบบเบื้องต้นมาพบที่ปรึกษาและดำเนินการวางแผนร่วมกันในการสร้างรูปแบบเพื่อนำไป Focus Group

 6.2 ประสานงานผู้ที่เกี่ยวข้องของทุกฝ่ายตามที่ได้วางแผนในเรื่อง วัน เวลา และสถานที่อย่างไม่เป็นทางการ

 6.3 ขอหนังสือเชิญประชุมกลุ่มย่อยเพื่อเรียนเชิญกลุ่ม Focus Group และอาจารย์ที่ปรึกษาร่วมกิจกรรม Focus Group ประชากรที่ใช้ในการ Focus Group

 6.4 ดำเนินการ Focus Group ในวันที่ 11 กันยายน 2560 เวลา 9.00-12.00 น. ห้องประชุมองค์การบริหารส่วนตำบลท่ามะพลา อำเภอหลังสวน จังหวัดชุมพร

 6.5 สังเคราะห์ผลการ Focus Group เป็นรูปแบบเพื่อนำไปยืนยันผลการวิจัย โดยใช้วิธีการพรรณนา และอธิบายผลที่ได้จากการ Focus Group ว่ามีลักษณะสอดคล้องหรือแตกต่างจากการวิเคราะห์ในเชิงปริมาณและคุณภาพอย่างไร เพื่อให้การสรุปและการเสนอแนะในมุมมองและความสัมพันธ์ในแต่ละมิติเพื่อเพิ่มความเข้มแข็งและเชื่อมั่นให้กับงานวิจัยในเชิงวิชาการ